Hjem fra pinseferie? Kjør hjem i kveld!
Alle som kan bør kjøre hjem i dag. Slik lyder oppfordringen fra flere vaktopratører i Statens Vegvesen til bilistene. Pinsehelgen er en av de store utfartshelgene, og selv om det har vært få problemer søndag, ventes det store køer flere steder i landet i morgen. Skal du kjøre hjem fra pinseferie? Her kan du sjekke om det er køer i ditt område Hvordan er trafikken der du er? Del dine købilder med VG her!Vaktoperatør ved Statens Vegvesen region vest Idar Sangolt sier til VG at det er en stor utfordring at E16 i Hordaland er stengt. Han forklarer at dette vil skape store køer. – De som kan kjøre i dag bør gjøre det. Det har vært litt trafikk søndag, men vi venter lange køer i morgen. Folk må beregne opp mot to timer i kø, sier han. Han anbefaler at store vogntog som skal kjøre øst-vest å ta veien over Haukelifjell og E 134. Personbiler som vil unngå fylkesvei 7 kan kjøre via Modalen på fylkesvei 569.– Fordi det er en korthelg venter de fleste med å reise hjem til i morgen. Det kan skape en del problemer, sier Sangolt. E16 vil tidligst åpne onsdag. Området som skal ryddes er stort, og det vil ta lang tid, sier vaktoperatøren. Sangolt ber folk som skal kjøre til Bergen være tålmodige. Det kan også oppstå køer inn til Stavanger, tror han. – I natt var fylkesveien gjennom Hardangervidda stengt pga. snø. Vi måtte stenge veien for å berge ut biler som hadde sommerdekk. Heldigvis ser det ut til at været blir bedre i kveld og i morgen, sier han.Vaktoperatør for vegtrafikksentralen region øst Anni Serup sier hun venter de største køene i morgen. – Vi hadde en stor utfart på fredag og forventer derfor en stor innfart i morgen, sier hun til VG. Serup anbefaler alle som kan og reise hjem i dag. – Det hadde vært fint å få spredt trafikken. Vi venter tett trafikk og stedvis kø fra klokken tolv i morgen, sier hun. De største køene forventes nordfra på E6 fra Minnesund, på riksvei fra Svinnesund, på E16 og E18.Ifølge vaktoperatør ved vegtrafikksentralen region nord Torill Brattbakk har vær og vind ført til flere små og store jordras i Finnmark i dag. Blant annet var E6 over Sennalandet stengt tidligere i dag. – Det har vært mye regn og nedbør i Finnmark i dag. Folk må være obs og kjøre etter forholdene, sier hun. På E6 over Sennalandet har det kommet snø søndag, og det samme gjelder E6 over Hatter. Det kan føre til glatte partier, sier Brattbakk.
Søndag har vært køfritt de fleste steder i landet, melder Statens Vegvesen. Slik vil det trolig ikke være i morgen.